****

**Termat e referencës**

|  |
| --- |
| Njoftim për psikolog pranë Qendrës Ditore në Shëngjin, Lezhë |

**Shoqata zbatuese**: YWCA of Albania

**Projekti:** ``Qendrat e Fëmijërisë së Hershme si hapësira kreative dhe të sigurta``

**Donatori:** UNICEF

1. **Informacion i përgjithshëm**

``Qendrat e Fëmijërisë së Hershme si hapësira kreative dhe të sigurta`` është projekt i zbatuar nga YWCA of Albania me mbështetjen.

Projekti konsiston në krijimin e Qendrave Ditore në Durrës dhe Shëngjin, të cilat do të frekuentohen nga fëmijët e popullsisë afgane që i përkasin grupmoshës 3-6 vjeç. Qendrat do të funksionojnë si hapësira të sigurta dhe edukuese për fëmijët. Filozofia kryesore e qendrave është të mësuarit nëpërmjet lojës dhe përdorimi i strategjive jo formale të edukimit. Një sërë shërbimesh, si mbështetje psikologjike, aktivitete në grup, mësim i strukturuar sipas qasjes joformale, ushtrime në natyre etj do të ofrohen për të rritur reziliencën e fëmijëve dhe për t`iu siguruar ambiente gjithëpërfshirëse e edukuese.

Përpos fokusit me fëmijët, prindërit do të përfshihen në projekt me qëllim trajnimin e tyre dhe diskutimin rreth çështjeve të rëndësishme dhe sensitive, si prindërimi pozitiv, përballja me situatat traumatike, rregullimi emocional dhe lidhja e rëndësishme dhe e shëndetshme prind-fëmijë.

Gjithashtu në kuadër të projektit do të realizohen trajnime edhe me mësuesit, me qëllim ngritjen e kapaciteteve profesionale dhe dhënien e ekspertizës për të mbështetur nxënësit që mund të përballen me ngjarje potencialisht stresuese dhe traumatike, nëpërmjet të mësuarit socio-emocional dhe joformal.

1. **Qëllimi i shërbimit:**

*Personi përgjegjës për këtë pozicion, duhet të ofrojë qëllimet e specifikuara:*

* Personi përgjegjës realizon **vlerësimin fillestar** të fëmijëve që ndjekin Qendrën Ditore në Shëngjin, me qëllim identifikimin e nevojave
* Personi përgjegjës harton **një plan paraprak** ndërhyrje bazuar tek vlerësimi fillestar
* Personi përgjegjës njeh me detaje **projektin**, qasjen, objektivat dhe veprimtaritë kryesore
* Personi përgjegjës krijon një plan të detajuar pune për realizimin e **aktiviteteve të** propozuara.
* Personi përgjegjës realizon **aktivitete me bazë psiko-sociale** me fëmijët, me qëllim adresimin e nevojave të tyre
* Përsoni përgjegjës identifikon **nevojat e prindërve** dhe krijon strategji për t`iu përgjigjur atyre
* Personi përgjegjës harton dhe planifikon aktivitete **me bazë psikosociale** me prindërit
* Personi përgjegjës **supervizon edukatoret** e Qendrës Ditore, për të adresuar nevojat e tyre
* Personi përgjegjës ofron **mbështetje psikologjike** individuale dhe në grup
* Personi përgjegjës përdor **qasje kreative**, si terapi arti, terapi loje, ushtrime me bazë muzikën, dramën, luajtjen e roleve etj, per të rritur mirëqenien psikologjike të fëmijëve dhe prindërve
* Personi përgjegjës dërgon për secilin takim një **përmbledhje të detajuar** të aktiviteteve të realizuara
* Personi përgjegjës **bashkëpunon** në mënyrë aktive me ekipin e YWCA, UNICEF dhe palët e tjera të interesuara.

1. **Pritshmëritë**

|  |
| --- |
| Outputi |
| * Vlerësim fillestar i fëmijëve * Realizim i aktiviteteve me bazë psiko-sociale me fëmijët e komunitetit afgan * Realizim i aktiviteteve me bazë psiko-sociale me prindërit e komunitetit afgan * Hartim i planeve dhe strategjive psiko-sociale bazuar tek nevojat e identifikuara * Supervizim i edukatoreve * Ofrim i mbështetjes psikologjike |

1. **Profili**

*Edukimi, Kualifikimi*

* Diplomë Masteri e lidhur me fushën e psikologjisë
* Trajnime të vazhdueshme të lidhura me fushën e psikologjisë

*Eksperienca të mëparshme*

* Përvoja relevante të mëparshme të ofrimit të mbështetjes psikologjike
* Eksperienca të mëparshme në OJF

*Kërkesat specifike profesionale*

* Aplikues të teknikave psikolgjike
* Njohës të nevojave zhvillimore të fëmijëve
* Aftësi të shkëlqyera komunikimi
* Aftësi për të punuar në grup
* Aftësi për të qenë fleksibël
* Aftësi për të punuar dhe respektuar deadline-t
* Aftësi organizative dhe kreative
* Aftësi sociale

**5. Menaxhimi dhe raportimi**

a. Struktura përgjegjëse që përfaqëson YWCA of Albania është Drejtori i Projektit

***Shënime të rëndësishme:***

1.Personat që kanë pasur eksperiencë të mëparshme me YWCA kanë përparësi përzgjedhje.

2. YWCA ndjek një proces transparent përzgjedhje, bazuar tek kriteret e vlerësimit. Çdo ndërhyrje sjell skualifikimin direkt të kandidatit.

3. YWCA ndjek politikën e zero tolerancë në lidhje me çështjen e ngacmimit, shfrytëzimit dhe/ose abuzimit seksual, ndaj çdo personi që përfshihet në aktivitetet e organizatës.